Silvestre Ochagavía Errázuriz

Silvestre Ochagavía Errázuriz (Txileko Santiago 1820an – 1883ko urtarrilaren 8a) Txileko abokatua, politikaria, diputatua, senataria eta ministroa izan zen .

 Biografia 
Silvestre Martínez de Ochagavía Sequeira eta Manuela Errázuriz Aldunateren semea zen.

Institutu Nazionalean ikasi zuen. Abokatu gisa lizentziatu zen 1847ko urtarrilaren 4an, Txileko Unibertsitatean.

Concepción Echaurren Garcia-Huidobro andrearekin ezkonduta zegoen, eta izan zituzten seme-alabetako bat Silvestre Ochagavía Echaurren da.

Bere omenez du izena Ochagavia landareak.

 Bizitza politikoa 
Atzerri Arazoetako Ministerioko goi kargu izendatu zuten 1846an. Europan egon zen 1847-1850 bitartean bidaia diplomatikoetan. Alderdi Kontserbadoreko kidea zen. Justizia, Gurtza eta Instrukzio Publiko ministro izendatu zuten 1852an .

Santiagoko Diputatu hautatua 1852an eta 1855ean berriro hautatua. Alderdi Nazionalera aldatu zen, Manuel Montt presidentearen baldintzarik gabeko aldekoa zelarik.

Santiago-Valparaíso trenbidea amaitzeko zazpi milioi pesoko mailegua sinatzeko Europako Txileko gobernuaren ordezkari izendatu zuten.

Santiago probintziako senatari hautatua 1858an, kargu hori 1867ra arte bete zuen. 1861ean Errepublikako Presidentetzarako nazionalen hautagaitza eskaini zioten, baina errefusatu egin zuen José Joaquín Pérez nazio batasunerako hautagai gisa sustatzeko aukera baimentzeko. 1870ean Petorca eta La Ligua departamenduko diputatu hautatu zuten.

 Erreferentziak 

 Bibliografia 

 Diccionario Histórico y Biográfico de Chile; Fernando Castillo Infante, Lía Cortés eta Jordi Fuentes; Zig-Zag Editoriala, Santiago de Chile, 1996, 341. orrialdea.

 Kanpo estekak 

Kategoria:Txileko diputatuak XIX. mendean
Kategoria:Txileko senatariak XIX. mendean
Kategoria:Txileko diplomazialariak
Kategoria:Txileko Justizia ministroak
Kategoria:Txileko Unibertsitateko ikasleak
Kategoria:Errázuriz
Kategoria:Euskal txiletarrak